26P/Grigg–Skjellerup

26P/Grigg–Skjellerup er en periodisk komet med en omløpstid på 5.31 år. Kometen ble oppdaget i 1902 av John Grigg på New Zealand, og ble gjenoppdaget i 1922 av den australske astronomen John Francis Skjellerup. Kometkjernen er rundt 2.6 km i diameter. 26P/Grigg–Skjellerup ble i juli 1992 besøkt av romsonden Giotto. Den kom så nært som 200 km, men kunne ikke ta bilder fordi enkelte instrumenter ble ødelagt i dens møte med Halleys komet.ESA - Giotto, ESA's first deep-space mission: 25 years ago (2011)

I 1972 ble det oppdaget at kometen produserer meteorsvermen pi puppidene, som har sitt høydepunkt rundt 23. april på den sørlige halvkule.

Referanser

Kategori:Kometer
Kategori:Artikler i astronomiprosjektet
Kategori:Himmellegemer oppdaget i 1902